LT
C 71/36
Europos Sąjungos oficialusis leidinys
2023 2 27
Reikalavimai Ieškovė Bendrojo Teismo prašo: — pripažinti negaliojančiu ir netaikyti Ispanijos 2023–2027 m. BŽŪP strateginio plano, patvirtinto 2022 m. rugpjūčio 31 d.
Komisijos įgyvendinimo sprendimu, kuriuo patvirtinamas Ispanijos 2023–2027 m. BŽŪP strateginis planas, pagal kurį teikiama iš Europos žemės ūkio garantijų fondo ir Europos žemės ūkio fondo kaimo plėtrai finansuojama Sąjungos parama, 4.1.8 punkto, kiek jame numatyta, kad kiekvienam ūkininkui negali būti skiriama didesnė nei 200 000 eurų bazinė pajamų parama (toliau – Priemonė).
Ieškinio pagrindai ir pagrindiniai argumentai Grįsdama ieškinį ieškovė remiasi keturiais pagrindais. 1.
Pirmasis ieškinio pagrindas grindžiamas tuo, kad pažeistas Reglamento (ES) 2021/2115 (1), kuriuo nustatomos dėl pagal bendrą žemės ūkio politiką rengtinų strateginių planų rėmimo ir panaikinami reglamentai (ES) 1305/2013 ir (ES) 1307/2013, 17 straipsnis. — Pagal Reglamentą (ES) 2021/2115 valstybėms narėms leidžiama nustatyti, kurios intervencinės priemonės tarp išvardytų II antraštinės dalies II, III ir IV skyriuose geriausiai atitinka jų specialius poreikius ir kaip jas įgyvendinti.
Vis dėlto ginčijamame sprendime numatyta kita nei numatytos tame straipsnyje intervencinė priemonė, o tai reiškia, kad Komisijai veikė ultra vires ir viršijo jai pagal Reglamentą (ES) 2021/2115 suteiktus įgaliojimus. 2.
Antrasis ieškinio pagrindas grindžiamas tuo, kad visiškai neanalizuoti ir nevertinti maksimalios 200 000 eurų nekritinės ribos padariniai bazinei pajamų paramai pagal BŽŪP. — Vykstant ginčijamo sprendimo priėmimo procedūrai neatliktas joks šios Priemonės poveikio įvertinimas Ispanijos ar Europos lygmeniu.
Jeigu būtų atliktas preliminarus patikrinimas, jis būtų parodęs, kad Priemonė prieštarauja BŽŪP tikslams, nurodytiems Reglamento (ES) 2021/2115 5 ir 6 straipsniuose. 3.
Trečiasis ieškinio pagrindas grindžiamas tuo, kad iškraipyta bendroji rinka ir konkurencija Ispanijos ūkininkų nenaudai. — Dėl ginčijamo sprendimo stipriai ir nepateisinamai iškraipyta vidaus rinka, be to, BŽŪP suskaidyta, kiek tai susiję su vienu iš pagrindinių jos mechanizmų.
Dėl šios Priemonės Ispanijos ūkininkai atsiduria blogesnėje padėtyje, palyginti su kitais Europos ūkininkais. 4.
Ketvirtasis ieškinio pagrindas grindžiamas tuo, kad pažeistas proporcingumo principas. — Priemone pažeidžiamas proporcingumo principas, kiek ji netinkama ir nebūtina siekiamam tikslui įgyvendinti, ir dėl jos ūkių savininkams ir jų darbuotojams tenka pernelyg didelė ir nepateisinama našta, kurios negalima pateisinti kokio nors privalomojo bendrojo intereso pagrindo įgyvendinimu.
(1)
2021 m. gruodžio 2 d. Europos Parlamento ir Tarybos reglamentas (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr.
1305/2013 ir (ES) Nr.
1307/2013 (OL L 435, 2021, p. 1).
2022 m. gruodžio 22 d. pareikštas ieškinys byloje Thunus ir kt. / EIB (Byla T-799/22) (2023/C 71/48) Proceso kalba: prancūzų Šalys Ieškovai: Vincent Thunus (Contern, Liuksemburgas) ir aštuoni kiti ieškovai, atstovaujami advokatės L. Levi Atsakovas: Europos investicijų bankas